מגדל איזט

מגדל איזט (ברוסית: Башня Исеть) הוא גורד שחקים בן 52 קומות ברובע העסקים יקטרינבורג סיטי שביקטרינבורג. המגדל, שגובהו 212.8 מטרים, הוא המבנה הגבוה ביותר ביקטרינבורג והבניין ה-16 בגובהו ברוסיה. בעבר היה גם הבניין הגבוה ביותר ברוסיה מחוץ למוסקבה עד שנעקף על ידי מרכז לאחטה שבסנקט פטרבורג. המגדל הפך למבנה הגבוה ביותר של יקטרינבורג ב-24 במרץ 2018, כאשר מגדל הטלוויזיה שבעיר נהרס במהלך בנייתו כחלק מתוכנית הייפוי של העיר לקראת אירוח מונדיאל 2018. מגדל איזט נקרא על שם נהר איזט, העובר דרך מרכז העיר. היסטוריה על התכנון של מגדל איזט התמודדו שתי חברות אדריכלות אירופאיות, המהנדס והארכיטקט הגרמני ורנר סובק וחברת האדריכלות הצרפתית Valode & Pistre Architectes. בסופו של דבר, זכה ורנר סובק והעיצובו נבחר. בבניית גורד השחקים הושקעו 12.8 מיליארד רובל (230 מיליון דולר אמריקאי). חברת המטלורגיה של הרי אורל פיתחה את גורד השחקים מאוחר יותר. התכנון החל ב-2010 והסתיים ב-2012. הבנייה החלה ב-2010 והסתיימה ב-2015. ארכיטקטורה שטחו הכולל של מגדל איזט הוא 7,524 מ"ר. 52 מקומותיו נמצאות מעל הקרקע וארבע קומות שוכנות מתחת לפני הקרקע. גובהו הכולל הוא 209 מטר וגובה הגג הוא 197 מטרים. בחזית הבניין משולבים בטון, זכוכית וקיר מסך. ראו גם מגדל הפדרציה יקטרינבורג סיטי קישורים חיצוניים "Emporis building ID 285357". Emporis. אורכב מ-המקור ב-28 באפריל 2019. הערות שוליים